Document ID: 32014R0426

REGULAMENTUL (UE) NR. 426/2014 AL COMISIEI
din 25 aprilie 2014
de modificare a anexei II la Regulamentul (CE) nr. 110/2008 al Parlamentului European și al Consiliului privind definirea, desemnarea, prezentarea, etichetarea și protecția indicațiilor geografice ale băuturilor spirtoase
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 110/2008 al Parlamentului European și al Consiliului din 15 ianuarie 2008 privind definirea, desemnarea, prezentarea, etichetarea și protecția indicațiilor geografice ale băuturilor spirtoase (1), în special articolul 26,
întrucât:
(1)
Anexa II la Regulamentul (CE) nr. 110/2008 prevede că băuturile spirtoase din categoria 16 „Rachiul de (urmat de numele fructului), obținut prin macerare și distilare” poate fi obținut prin macerarea și distilarea fructelor sau bacelor enumerate la punctul respectiv. În unele state membre, acest tip de băutură spirtoasă este produs, în mod tradițional, și din alte fructe, care nu sunt incluse în lista respectivă. Prin urmare, ar trebui extinsă lista fructelor sau bacelor utilizate pentru producția de băuturi spirtoase din categoria menționată.
(2)
Anexa II la Regulamentul (CE) nr. 110/2008 prevede că băuturile spirtoase din categoria 24 „Akvavit sau aquavit” sunt băuturi spirtoase cu chimion și/sau semințe de mărar aromatizate cu un distilat de plante sau condimente. Băuturile spirtoase respective sunt produse, în mod tradițional, cu utilizarea de alcool etilic de origine agricolă. Actuala categorie de băuturi spirtoase „Akvavit sau aquavit” nu specifică obligația de a se utiliza alcool etilic. Totuși, utilizarea alcoolului etilic la producția de „Akvavit sau aquavit” este esențială pentru a se garanta calitatea produsului.
(3)
Prin urmare, Regulamentul (CE) nr. 110/2008 ar trebui modificat în consecință.
(4)
Măsurile prevăzute de prezentul regulament sunt conforme cu avizul Comitetului pentru băuturi spirtoase,
ADOPTĂ PREZENTUL REGULAMENT:
Articolul 1
Anexa II la Regulamentul (CE) nr. 110/2008 se modifică în conformitate cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 aprilie 2014.

Labels: 3
17